Fižol češnjevec je avtohtona slovenska vrsta, ki se uporablja kot dodatek jedem ali kot samostojna jed. Prepoznamo ga po izrazito marogastemu vzorcu in rdečkastem odtenku, v sredini se zaključuje z belo piko. Ta fižol so poznale že naše babice, ko so po dolgem dnevu dela na polju iz njega skuhale matevž. Presnavlja se počasi, zato bomo ob zaužitju 100 g siti še kar nekaj časa. Slaba lastnost, po kateri fižol najbolj poznamo, je ta, da napenja. Kljub temu ga v svoje diete aktivno vključujejo tudi športniki in sladkorni bolniki.